EkBass/fiwiki-20250220-pages-articles huggingface dataset:
Duloksetiini

Duloksetiini (Suomessa muun muassa kauppanimillä Cymbalta, Loxentia ja Yentreve) on yhdysvaltalaisen Eli Lilly and Company-lääkeyrityksen kehittämä mielialalääke, joka kuuluu SNRI-lääkkeiden eli serotoniinin ja noradrenaliinin takaisinoton estäjien ryhmään. Lääkkeellä hoidetaan masennusta ja yleistynyttä ahdistuneisuushäiriötä sekä rasitukseen liittyvää virtsankarkailua eli ponnistusinkontinenssiaFinohta . Sitä käytetään myös neuropaattisen kivun eli hermovauriokiputilan hoitoonTherapeia Fennica varsinaisen kipulääkityksen lisäksi. Duloksetiinia myydään Suomessa 20, 30, 40 ja 60 milligramman vahvuisina kapseleina. Lääkepatentti duloksetiinille umpeutui Yhdysvalloissa 1. tammikuuta 2014, joten duloksetiinista on olemassa myös korvaavia rinnakkaisvalmisteita. Suomessa rinnakkaislääkkeitä on saatavilla muun muassa Mylanilta, Ratiopharmilta ja Orionilta. == Lähteet == == Aiheesta muualla == *Kyoto Encyclopedia of Genes and Genomes (KEGG): Duloxetine *ChemBlink: Duloxetine Luokka:SNRI-lääkkeet Luokka:Seulonnan keskeiset artikkelit
Luke Hall

Luke Thomas Michael Hall (s. 16. huhtikuuta 1989 Lobamba) on swazimaalainen uimari. Hän jäi miesten 50 metrin vapaauinnissa 60. sijalle vuoden 2008 kesäolympialaisissa Pekingissä ja 36. sijalle vuoden 2012 kesäolympialaisissa Lontoossa.Luke Hall Bio, Stats, and Results | Olympics at Sports-Reference.com Lontoon kisoissa Hall myös toimi maansa lipunkantajana.Swaziland | Olympics at Sports-Reference.com == Lähteet == Luokka:Swazimaalaiset uimarit Luokka:Vuonna 1989 syntyneet Luokka:Elävät henkilöt
DuckDuckGo

DuckDuckGo on hakukone, joka painottaa yksityisyyttä eikä kerää dataa käyttäjiltä. Se käyttää hakuihinsa oman hakurobottinsa lisäksi useita eri lähteitä, muun muassa joukkoutettuja verkkosivuja, kuten Wikipediaa. Hakukone on kirjoitettu Perlillä ja sen palvelimet toimivat nginx:llä, FreeBSD:llä ja Ubuntulla. DuckDuckGo perustuu enimmäkseen suurten hakukoneiden (kuten Microsoftin hakumoottoria käyttävien Yahoon ja Bingin) ohjelmointirajapintoihin, ja sitä on siksi luonnehdittu "hybridihakukoneeksi". == Historia == Yhdysvaltalainen yrittäjä Gabriel Weinberg perusti DuckDuckGon, alun perin omarahoitteisesti, vuonna 2008. Yritys on saanut sittemmin rahoitusta muualtakin. DuckDuckgo on kasvanut tasaisesti. Aikaisimmassa saatavilla olevassa datassa vuoden 2010 huhtikuulta vierailuja oli keskimäärin 39 tuhatta päivässä. Huhtikuussa 2013 sivulla vierailtiin DuckDuckGon omien verkkoliikennetilastojen mukaan keskimäärin 1,7 miljoonaa kertaa päivässä. Marraskuussa 2015 hakuja oli keskimäärin yli 10 miljoonaa per päivä. == Ominaisuudet == DuckDuckGon hakutulokset on kerätty "yli 400" lähteestä, joihin kuuluvat Yahoo/Bing-hakukoneiden ohella Wikipedia, Wolfram Alpha ja DuckDuckGon oma hakurobotti (DuckDuckBot). Lisäksi se käyttää dataa Wikipedian kaltaisilta joukkoitetuilta verkkosivuilta näyttääkseen hakuun liittyvää tietoa suoraan hakusivulla. DuckDuckGo luonnehtii itseään hakukoneeksi, joka asettaa yksityisyyden etusijalle eikä säilytä käyttäjien IP-osoitteita tai käyttäjädataa, ja käyttää evästeitä vain tarvittaessa. Weinbergin mukaan "Oletusarvoisesti DuckDuckGo ei kerää eikä jaa henkilökohtaisia tietoja. Siinä on tietosuojakäytäntömme pähkinänkuoressa." Koska käyttäjiä ei profiloida, kaikille käyttäjille näytetään samat tulokset eivätkä aiemmat haut vaikuta siihen, mitä tuloksia käyttäjä saa. == Lähteet == == Aiheesta muualla == * DuckDuckGo Luokka:Hakukoneet Luokka:Yhdysvaltalaiset verkkosivustot
Osmond Peter Martin

Osmond Peter Martin (4. joulukuuta 1930 Dangriga – 16. helmikuuta 2017) oli belizeläinen roomalaiskatolinen piispa. Hänet vihittiin papiksi Belizen hiippakuntaan 3. huhtikuuta 1959 ja nimitettiin sen vihkipiispaksi sekä Thucca in Mauretanian titulaaripiispaksi 8. kesäkuuta 1982. Piispaksi vihkiminen seurasi 7. lokakuuta. Pääkonsekraattorina toimi Robert Louis Hodapp, jota avustivat Gordon Anthony Pantin ja Samuel Emmanuel Carter. Martin sai 11. marraskuuta 1983 nimityksen Belizen piispaksi. Saman vuoden joulukuun 31. päivänä hiippakunnan nimi muutettiin muotoon Belize City-Belmopan. Martin toimi sen johdossa, kunnes jäi eläkkeelle 18. marraskuuta 2006. == Lähteet == Luokka:Belizeläiset henkilöt Luokka:Katoliset piispat Luokka:Vuonna 1930 syntyneet Luokka:Vuonna 2017 kuolleet
Joseph Everard Harris

Joseph Everard Harris (s. 19. maaliskuuta 1942) on trinidadtobagolainen roomalaiskatolinen arkkipiispa. Hänestä tuli spiritaanien jäsen 3. marraskuuta 1967, ja hänet vihittiin papiksi 14. heinäkuuta 1968. Hän sai 8. heinäkuuta 2011 nimityksen Port of Spainin koadjuuttoriarkkipiispaksi, ja 26. joulukuuta hänestä tuli sen arkkipiispa.Catholic-Hierarchy.org: Archbishop Joseph Everard Harris, C.S.Sp. Harris vihittiin piispaksi 14. syyskuuta 2011. Edward Joseph Gilbert toimi pääkonsekraattorina Malcolm Patrick Galtin ja Gabriel Malzairen avustamana. == Lähteet == Luokka:Trinidadtobagolaiset henkilöt Luokka:Katoliset arkkipiispat Luokka:Vuonna 1942 syntyneet Luokka:Elävät henkilöt
Laurence Stoddard

Laurence Ralph ("Chick") Stoddard (22. joulukuuta 1903 New York, New York – 26. tammikuuta 1997 Bridgeport, Connecticut) oli yhdysvaltalainen soutaja ja olympiavoittaja. Hän kilpaili vuoden 1924 kesäolympialaisissa Pariisissa ja oli siellä mukana voittamassa kultaa miesten kahdeksikossa.Chick Stoddard Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1903 syntyneet Luokka:Vuonna 1997 kuolleet
Gino Sopracordevole

Gino Sopracordevole (24. syyskuuta 1904 Venetsia – 1995 Venetsia) oli italialainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja sai siellä hopeaa miesten perämiehellisessä kaksikossa.Gino Sopracordevole Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1904 syntyneet Luokka:Vuonna 1995 kuolleet
Dorick McGowan Wright

Dorick McGowan Wright (15. marraskuuta 1945 Belize City – 15. huhtikuuta 2020) oli belizeläinen roomalaiskatolinen piispa. Hänet vihittiin papiksi Belizen hiippakuntaan 27. kesäkuuta 1975. McGowan Wright sai 12. joulukuuta 2001 nimityksen Belize City-Belmopanin (entisen Belizen hiippakunnan) vihkipiispaksi ja Thimida Regian titulaaripiispaksi. Piispaksi vihkiminen seurasi 4. huhtikuuta 2002. Pääkonsekraattorina toimi Osmond Peter Martin, jota avustivat Giacinto Berloco ja Edgerton Roland Clarke. 18. marraskuuta 2006 McGowan Wright nimitettiin Belize City-Belmopanin piispaksi; hänen edeltäjänsä hiippakunnan johdossa oli Osmond Peter Martin. == Lähteet == Luokka:Belizeläiset henkilöt Luokka:Katoliset piispat Luokka:Vuonna 1945 syntyneet Luokka:Vuonna 2020 kuolleet
Latino Galasso

Latino Galasso (1898 Zadar, Kroatia – 1949) oli italialainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja kuului siellä pronssia miesten kahdeksikossa saaneeseen joukkueeseen.Latino Galasso Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1898 syntyneet Luokka:Vuonna 1949 kuolleet
Gabriel Malzaire

Gabriel Malzaire (s. 4. lokakuuta 1957 Mons Repos) on saintlucialainen roomalaiskatolinen piispa. Hänet vihittiin papiksi Castriesin arkkihiippakuntaan (Saint Lucia) 28. heinäkuuta 1985. Hän sai 10. heinäkuuta 2002 nimityksen Roseaun hiippakunnan (Dominica) johtoon, ja piispaksi vihkiminen seurasi 4. lokakuuta. Pääkonsekraattorina toimi Kelvin Edward Felix, jota avustivat Edward Joseph Gilbert ja Edgerton Roland Clarke.Catholic-Hierarchy.org: Bishop Gabriel Malzaire Malzairella on tohtorin arvo systemaattisessa teologiassa Rooman Paavillisesta gregoriaanisesta yliopistosta.Diocese of St. John's-Basseterre: Bishop Gabriel Malzaire == Lähteet == Luokka:Saintlucialaiset henkilöt Luokka:Katoliset piispat Luokka:Vuonna 1957 syntyneet Luokka:Elävät henkilöt
Judit Ágoston-Mendelényi

Judit Ágoston-Mendelényi (21. tammikuuta 1937 Miskolc – 12. toukokuuta 2013Gyász: olimpiai bajnokot vesztett Magyarország) oli unkarilainen miekkailija ja olympiavoittaja. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa naisten floretin joukkuekilpailussa.Judit Ágoston-Mendelényi Bio, Stats, and Results | Olympics at Sports-Reference.com Ágoston-Mendelényi voitti miekkailun maailmanmestaruuskilpailuissa kaksi hopeista ja yhden pronssisen mitalin.http://www.sport-komplett.de/sport-komplett/sportarten/f/fechten/hst/15.html Hänen puolisonsa oli miekkailija ja olympiavoittaja Tamás Mendelényi. == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1937 syntyneet Luokka:Vuonna 2013 kuolleet
Tamás Mendelényi

Tamás Mendelényi (2. toukokuuta 1936 Budapest – 6. syyskuuta 1999 Várgesztes) oli unkarilainen miekkailija ja olympiavoittaja. Hän kilpaili vuoden 1960 kesäolympialaisissa Roomassa ja oli siellä mukana voittamassa kultaa miesten säilän joukkuekilpailussa.Tamás Mendelényi Bio, Stats, and Results | Olympics at Sports-Reference.com Mendelényin puoliso oli miekkailija Judit Ágoston-Mendelényi.Gyász: olimpiai bajnokot vesztett Magyarország == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1936 syntyneet Luokka:Vuonna 1999 kuolleet
Siméon Oualli

Siméon Oualli (18. helmikuuta 1928 – 17. maaliskuuta 2002) oli guadeloupelainen roomalaiskatolinen piispa. Hänet vihittiin papiksi Basse- Terren (et Pointe-à-Pitren) hiippakuntaan 25. helmikuuta 1957 ja nimitettiin saman hiippakunnan johtoon 29. kesäkuuta 1970. Piispaksi vihkiminen seurasi 7. lokakuuta. Pääkonsekraattorina toimi Henri-Marie-François Varin de la Brunelière, jota avustivat Gordon Anthony Pantin ja Patrick Webster.Catholic- Hierarchy.org: Bishop Siméon Oualli Oualli erosi hiippakuntansa johdosta 2. heinäkuuta 1984. == Lähteet == Luokka:Guadeloupelaiset henkilöt Luokka:Katoliset piispat Luokka:Vuonna 1928 syntyneet Luokka:Vuonna 2002 kuolleet
Aloysius Ferdinandus Zichem

Aloysius Ferdinandus Zichem (28. helmikuuta 1933 Paramaribo – 13. marraskuuta 2016) oli surinamelainen roomalaiskatolinen piispa. Hänet vihittiin redemptoristien papiksi 14. elokuuta 1960 ja nimitettiin Paramaribon hiippakunnan vihkipiispaksi sekä Fuerteventuran titulaaripiispaksi 2. lokakuuta 1969. Piispaksi vihkiminen seurasi 8. helmikuuta 1970. Pääkonsekraattorina toimi Stephanus Jozef Maria Magdalena Kuijpers, jota avustivat Patrick Webster, Arnold Boghaert, Alfred Aimé Léon Marie, Bernard Jan Alfrink, Joannes Maria Michael Holterman, Luigi Barbarito, Gordon Anthony Pantin, Richard Lester Guilly ja Samuel Emmanuel Carter.Catholic- Hierarchy.org: Bishop Aloysius Ferdinandus Zichem, C.SS.R. Zichem sai 30. elokuuta 1971 nimityksen Paramaribon piispaksi, ja hänet asetettiin tähän virkaan 24. lokakuuta. Hän erosi tehtävistään hiippakuntansa johdossa 9. elokuuta 2003. == Lähteet == Luokka:Surinamelaiset henkilöt Luokka:Katoliset piispat Luokka:Vuonna 1933 syntyneet Luokka:Vuonna 2016 kuolleet
Raffaele Calabria

Raffaele Calabria (11. joulukuuta 1906 Lucera – 24. toukokuuta 1982) oli italialainen roomalaiskatolinen arkkipiispa. Hänet vihittiin papiksi 16. maaliskuuta 1929 ja nimitettiin Otranton koadjuuttoriarkkipiispaksi sekä Soteropoliin titulaariarkkipiispaksi 6. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Demetrio Moscato, jota avustivat Federico Pezzullo ja Domenico Vendola.Catholic-Hierarchy.org: Archbishop Raffaele Calabria Calabriasta tuli 10. heinäkuuta 1952 Otranton arkkipiispa. Hän sai 12. heinäkuuta 1960 nimityksen Beneventon koadjuuttoriarkkipiispaksi ja Heliopolis in Phoenician titulaariarkkipiispaksi. Hänestä tuli 1. tammikuuta 1962 Beneventon arkkipiispa, jona hän toimi, kunnes kuoli 75-vuotiaana virassa. Calabria osallistui Vatikaanin toiseen kirkolliskokoukseen. == Lähteet == Luokka:Italialaiset katoliset arkkipiispat Luokka:Vuonna 1906 syntyneet Luokka:Vuonna 1982 kuolleet
Velleda Cesari

Velleda Cesari (15. helmikuuta 1920 Bologna – 4. toukokuuta 2003 Genova) oli italialainen miekkailija ja olympiamitalisti. Hän oli vuoden 1960 kesäolympialaisissa Roomassa mukana saamassa pronssia naisten floretin joukkuekilpailussa. Kesäolympialaisissa 1948, 1952 ja 1956 Cesari osallistui floretin yksilökilpailuihin.Velleda Cesari Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1920 syntyneet Luokka:Vuonna 2003 kuolleet
Stade Toulousain

Stade Toulousain on rugbyjoukkue Toulousesta Etelä-Ranskasta. Se on voittanut maansa korkeimman sarjatason Top 14 23 kertaa. 1980-luvun puolivälistä se on ollut yksi Euroopan menestyneimmistä joukkueista ja voittanut Euroopanmestaruuden 6 kertaa. Joukkueen maskotti on Ovalion-niminen leijona.Stade Toulousain == Lähteet == Luokka:Rugby union -joukkueet‎ Luokka:Ranskalaiset urheiluseurat Luokka:Ranskan rugby Luokka:Toulousen urheilu Luokka:Vuonna 1907 perustetut urheiluseurat
Bazar

Bazar Kustannus on vuonna 2002 perustettu kustannusyhtiö, joka on vuodesta 2019 ollut osa WSOY:tä. Elokuun lopulle 2019 Bazarin omisti norjalainen Øyvind Hagen. Yritys julkaisee kotimaista ja käännettyä kauno- ja tietokirjallisuutta. Vuosittain kustantamo julkaisee noin 60 uutta nimikettä. Bazar on julkaissut muiden muassa Alan Bradleyn, Paulo Coelhon, Yuval Noah Hararin, Marie Kondōn, Katherine Pancolin ja Lucinda Rileyn teoksia. Vuonna 2020 Bazarin liikevaihto oli 4,7 miljoonaa euroa. Bazarin johtajana Suomessa toimi 1. kesäkuuta 2013 alkaen Markus Lähdesniemi, joka toimi aiemmin yrityksen myyntipäällikkönä. Hänen edeltäjänsä oli Ritva Holmström. WSOY:n ostettua yrityksen Lähdesniemestä tuli kustantaja. Bazar haastoi keväällä 2013 Sofi Oksasen oikeuteen sopimusrikkomuksesta. Käsittely Helsingin käräjäoikeudessa alkoi 11. toukokuuta 2015. Bazar ja Oksanen sopivat riidan joulukuussa 2016. == Lähteet == == Aiheesta muualla == * Bazarin verkkosivut Luokka:Suomalaiset kirjankustantamot
Per-Inge Bengtsson

Per-Inge Bengtsson (s. 29. lokakuuta 1961 Karlstad) on ruotsalainen entinen meloja. Hän sai vuoden 1984 kesäolympialaisissa Los Angelesissa hopeaa sekä miesten 500 metrin kajakkikaksikossa että 1 000 metrin kajakkinelikossa. Bengtsson kilpaili myös vuoden 1988 kesäolympialaisissa Soulissa.Per-Inge Bengtsson Bio, Stats, and Results | Olympics at Sports-Reference.com Bengtsson on kaksinkertainen ratamelonnan maailmanmestari; hän voitti kultamitalit 1 000 metrin kajakkinelikossa vuosina 1982 ja 1985. == Lähteet == Luokka:Ruotsalaiset melojat Luokka:Ruotsalaiset olympiamitalistit Luokka:Vuonna 1961 syntyneet Luokka:Elävät henkilöt
Henning Lynge Jakobsen

Henning Lynge Jakobsen (s. 6. maaliskuuta 1962 Kööpenhamina) on tanskalainen entinen meloja ja kaksinkertainen olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä miesten 500 metrin kanadalaisyksikössä hopeaa sekä 1 000 metrin kanadalaisyksikössä pronssia.Henning Lynge Jakobsen Bio, Stats, and Results | Olympics at Sports-Reference.com == Lähteet == Luokka:Tanskalaiset melojat Luokka:Tanskalaiset olympiamitalistit Luokka:Vuonna 1962 syntyneet Luokka:Elävät henkilöt
Nukkasimput

Nukkasimput (Caracanthidae) on simppukaloihin kuuluva heimo. Heimon lajeja tavataan lämpimistä vesistä indopasifiselta merialueelta. Toisinaan nukkasimput luokitellaan kuuluvaksi samaan heimoon skorpionisimppujen (Scorpaenidae) kanssa. ==Lajit ja anatomia== Nukkasimppuihin kuuluu 1 suku ja 4 lajia. Lajit ovat kääpiönukkasimppu (Caracanthus unipinna), nukkasimppu (C. typicus), punanukkasimppu (C. madagascariensis) ja täplänukkasimppu (C. maculatus). Kooltaan heimon lajit ovat pieniä ja kasvavat suurimmillaan noin 7 cm:n pituisiksi. Ruumiinmuodoltaan ne ovat litteähköjä ja soikeanmuotoisia kaloja. Iho on nukkamainen. Tyypillisiä piirteitä nukkaimppulajeille ovat hyvin pienet vatsaevät, pienehkö tai keskikokoinen suu, yhtenäinen selkäevä, jonka keskellä on lovi ja pyöreä pyrstöevä. Väriltään heimon kalat ovat vaaleanpunertavia ja ruumiissa on ruskeita, vihreitä tai oransseja pilkkuja tai verkkokuviointia. ==Levinneisyys ja elintavat== Nukkaismppulajeja tavataan Intian valtamerestä ja Tyynestämerestä. Ne elävät lämpimissä vesissä tyypillisesti Acropora-, Poecillopora- ja Stylophora-sukujen korallien joukossa. Nukkasimppujen ravintoa ovat pienet selkärangattomat eläimet. ==Lähteet== Luokka:Simppukalat
Bernard Brégeon

Bernard Brégeon (s. 6. heinäkuuta 1962 Suresnes) on ranskalainen entinen meloja. Hän sai vuoden 1984 kesäolympialaisissa Los Angelesissa pronssia miesten 500 metrin kajakkiyksikössä ja hopeaa 1 000 metrin kajakkikaksikossa. Hän kilpaili myös vuoden 1988 kesäolympialaisissa Soulissa.Bernard Brégeon Bio, Stats, and Results | Olympics at Sports-Reference.com Brégeon voitti ratamelonnan maailmanmestaruuden vuonna 1982 ja sai maailmanmestaruuskilpailuissa lisäksi hopea- (1986) ja pronssimitalit (1985). Hänen puolisonsa on meloja Bernadette Brégeon-Hettich. == Lähteet == Luokka:Ranskalaiset melojat Luokka:Ranskalaiset olympiamitalistit Luokka:Vuonna 1962 syntyneet Luokka:Elävät henkilöt
August Thieme

August Thieme (1780–1860) oli saksalainen opettaja ja pappi. Hän toimi Viipurin ja Käkisalmen koulujen tarkastajana 1806–1812. Hän julkaisi runoja ja painatti vuonna 1810 46 suomalaista sananlaskua ja niiden saksannokset. Hän palasi sittemmin Saksaan ja toimi kirkon palveluksessa.Otavan Iso tietosanakirja, Otava 1966, osa 8, palsta 1357 Suomennettuna Thiemen runoista on julkaistu mm. Imatra (Der Imatra, 1805). * Imatra-runous - 200 vuotta lyriikkaa koskesta. Imatra: Samuli Saarela 2021. ISBN 978-952-94-4672-8 ==Lähteet== Luokka:Saksalaiset papit Luokka:Suomalaiset virkamiehet Luokka:Vuonna 1780 syntyneet Luokka:Vuonna 1860 kuolleet
Ulrich Eicke

Ulrich ("Ulli") Eicke (s. 18. helmikuuta 1952 Wuppertal) on saksalainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1 000 metrin kanadalaisyksikössä. Hän kilpaili myös vuoden 1976 kesäolympialaisissa Montrealissa ja sijoittui sekä 500 että 1 000 metrin kanadalaisyksikössä kahdeksanneksi.Ulli Eicke Bio, Stats, and Results | Olympics at Sports-Reference.com Eicke sai ratamelonnan maailmanmestaruuskilpailuissa kolme hopeamitalia (1977, 1979, 1985). == Lähteet == Luokka:Saksalaiset melojat Luokka:Saksalaiset olympiavoittajat Luokka:Vuonna 1952 syntyneet Luokka:Elävät henkilöt
Patenttiperhe

Patenttiperhe käsittää kaikki samaan keksintöön liittyvät samansisältöiset patenttihakemukset ja myönnetyt patentit eri maissa. Patentti myönnetään vain yhteen maahan kerrallaan, jolloin keksijä voi haluta patentoida saman keksinnön useassa maassa saadakseen patenttisuojan voimaan kaikilla markkinoilla, joissa keksintö on tarkoitus kaupallistaa. Housh, Riitta: Patenttitietokannat. VTT Tietopalvelu 1998. s. 17–18. Viitattu 14. toukokuuta 2013. Patenttiperhettä käytetään patenttien etsinnässä. Patenttitietokannat pyrkivät siihen, että patenttiperheen avulla voisi löytää olennaiselta sisällöltään samanlaiset dokumentit eri maista ja eri kielillä. Tällöin patenttiperheen avulla voi saada tietoa patenttisuojan maantieteellisestä kattavuudesta ja sitä kautta myös patentoidun keksinnön merkittävyydestä. Määritelmästä riippuen samaan patenttiperheeseen voidaan katsoa kuuluvan joko vain sisällöltään identtisiä dokumentteja tai myös muita patenttisuojan kautta toisiinsa yhteydessä olevia dokumentteja. Eri patenttitietokannat käyttävät eri määritelmää, joten löytääkseen kaikki samaa keksintöä koskevat patentit voi olla tarpeen käyttää useampaa eri tietokantaa. Patenttiperheen määritelmät . Euroopan patenttivirasto. Viitattu 14. toukokuuta 2013. Patenttitietokannoissa perheen muista patenteista käytetään nimityksiä vastaavat dokumentit ja ekvivalentit. == Katso myös == * Patentti ==Lähteet== Luokka:Patentit
Grant Bramwell

Grant Digby Bramwell (s. 28. tammikuuta 1961 Gisborne) on uusiseelantilainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1 000 metrin kajakkinelikossa. Hän kilpaili myös vuoden 1988 kesäolympialaisissa Soulissa.Grant Bramwell Bio, Stats, and Results | Olympics at Sports-Reference.com Bramwell sai ratamelonnan maailmanmestaruuskilpailuissa yhden pronssimitalin (1985). == Lähteet == Luokka:Uusiseelantilaiset melojat Luokka:Uusiseelantilaiset olympiavoittajat Luokka:Vuonna 1961 syntyneet Luokka:Elävät henkilöt
Cabaret

Cabaret voi tarkoittaa seuraavia asioita: *kabaree, ravintoloissa ja yökerhoissa esitettävä viihdemuoto *Cabaret, Broadway-musikaali vuodelta 1966 *Cabaret, musikaaliin pohjautuva elokuva vuodelta 1972.
Michael Marcour

Michael Marcour (s. 10. helmikuuta 1959 Bergisch Gladbach) on Länsi-Saksaa edustanut entinen purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.Michael Marcour Bio, Stats, and Results | Olympics at Sports-Reference.com == Lähteet == Luokka:Saksalaiset kilpapurjehtijat Luokka:Saksalaiset olympiamitalistit Luokka:Vuonna 1959 syntyneet Luokka:Elävät henkilöt
Žydrūnas Savickas

Žydrūnas Savickas (|ʒʲiːd̪ˈrûːn̪ɐs̪ s̪ɐˈvʲɪt͡skɐs̪; s. 15 heinäkuuta 1975 Biržai) on liettualainen voimamies. Hän on ainoa henkilö, joka on voittanut voimamiesurheilun kaikki suurkilpailut vähintään kerran. ==Voittoja== * Maailman vahvin mies vuosina 2009, 2010, 2012 ja 2014 * Arnold Strongman Classic kuusi kertaa peräkkäin 2003-2008, sekä vuosina 2014 ja 2016 * IFSA Strongman kisat vuonna 2005 ja 2006 * Fortissimus vuonna 2009 Strongman Champions League kokonaiskilpailun vuonna 2008 ja 2012 * World Log Lift kisat vuosina 2008, 2009, 2011 ja 2012 * Euroopan vahvin mies kahdesti vuonna 2010 ja 2012. == Lähteet == * Arnold, March 4-7, 2021 – Strongman Classic Thor Wins 3rd Straight === Viitteet === == Aiheesta muualla == *Official Žydrūnas Savickas web site *Official book about Žydrunas Savickas web site *Official IFSA Strongman web site Luokka:Liettualaiset urheilijat Luokka:Voimamiehet Luokka:Vuonna 1975 syntyneet Luokka:Elävät henkilöt
Joachim Griese

Joachim ”Achim” Griese (25. elokuuta 1952 Berne – 17. marraskuuta 2024 Hampuri) oli Länsi-Saksaa edustanut purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.Joachim Griese Bio, Stats, and Results | Olympics at Sports-Reference.com == Lähteet == Luokka:Saksalaiset kilpapurjehtijat Luokka:Saksalaiset olympiamitalistit Luokka:Vuonna 1952 syntyneet Luokka:Vuonna 2024 kuolleet
Vicki Draves

Victoria Manalo "Vicki" Draves (31. joulukuuta 1924 San Francisco – 11. huhtikuuta 2010 Palm Springs) oli yhdysvaltalainen uimahyppääjä ja kaksinkertainen olympiavoittaja. Hän voitti vuoden 1948 kesäolympialaisissa Lontoossa kultamitalit sekä ponnahduslaudalla että kerroshypyissä. Hänet otettiin International Swimming Hall of Fameen vuonna 1969.Vicki Draves Bio, Stats, and Results | Olympics at Sports-Reference.com Draves syntyi englantilaiselle äidille ja filippiiniläiselle isälle. Hän meni naimisiin valmentajansa Lyle Dravesin kanssa 1946. Hänellä oli kaksossisko ja neljä lasta. Hän kuoli 85-vuotiaana sairastettuaan haimasyöpää ja keuhkokuumetta.International Swimming Hall of Fame: OLYMPIC DIVER VICKI DRAVES DIES AT 85 == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1924 syntyneet Luokka:Vuonna 2010 kuolleet
Lankkujuuri

thumb|Lankkujuurinen puu Burkina Fasossa. Lankkujuuri on puun vaakasuuntaisten juurten ja rungon leikkauskohtaan kasvava litteä rakenne, joka auttaa puuta pysymään pystyssä kovassa tuulessa. Lankkujuuret siirtävät latvuksessa syntyvää rasitetta rungon ja juurten leikkauskohdasta maahan.Ennos, A.R. 1993: The function and formation of buttresses. Trends in Ecology and Evolution 8: 350-1. Lankkujuuristen puiden on kokeellisesti osoitettu olevan noin kaksi kertaa vakaampia kuin tavanomaiset puut.Crook, M.J., Ennos, A.R. & Banks, J.R. 1997: The function of buttress roots: a comparative study of the anchorage systems of buttressed and non-buttressed trees. Journal of Experimental Botany 48: 1703-16. Lankkujuurisia puita on erityisen paljon trooppisessa sademetsässä.Turner, I. M. 2001: The Ecology of Trees in the Tropical Rain Forest. Cambridge University Press. s. 28–34 Sademetsässä lankkujuuria on eniten ylimmän latvuskerroksen puilla, joihin kohdistuu paljon tuulirasitetta.Chapman, L.J., Kaufman, L. & Chapman, L.J. 1998: Buttress formation and directional stress experienced during critical phases of tree development. Journal of Tropical Ecology 14: 431-9. Lankkujuuria vastaavat, puuta tukevoittavat juuret ovat pönkkäjuuret. == Lähteet == Luokka:Kasviorganologia
Lily Weiding

Lily Weiding (22. lokakuuta 1924 Frederiksberg – 15. kesäkuuta 2021Skuespiller Lily Weiding er død) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa. ==Elämä== Lily Weidingin vanhemmat olivat Poul Knut Vejding (1895–1987) ja Ane Marie Gaarsdal (1895–1984). Hän debytoi vuonna 1942 Frederiksberg Teaterissa Emilyn roolissa näytelmässä Vor By. Vuosina 1943–1945 hän opiskeli Tanskan kuninkaallisen teatterin oppilaskoulussa, jonka jälkeen hän näytteli samaisessa teatterissa pari vuotta. Hänen seuraava teatterinsa oli Riddersalen, josta hän palasi jälleen Kuninkaalliseen teatteriin, muun muassa vuosiksi 1958–1966. Weidingilla oli roolitehtäviä myös seuraavissa teattereissa: Odense Teater, Husets Teater, Bristol Music Center's Teater ja Betty Nansen Teatret. Weiding näytteli muun muassa kappaleissa My Fair Lady, Hedda Gabler, Lang dags rejse mod nat, Morgen og aften ja Som man behager. Klassikkonäytelmässä Peer Gynt hän tulkitsi Solveigia, näytelmässä Flyvende Sommer hän oli Alma ja näytelmässä Een af tusind hän oli Pattyn osassa. Lily Weiding avioitui näyttelijä Sigfred Johansenin kanssa vuonna 1945. Johansenin kuoleman jälkeen hän avioitui näyttelijä Mogens Wiethin kanssa. Pariskunnalle syntyi tytär Julie 1960. Vuodesta 1980 Weiding on ollut aviossa näyttelijä-ohjaaja Morten Grunwaldin kanssa. ==Filmografia== *Tyrannens fald (1942) *Damen med de lyse handsker (1942) *De kloge og vi gale (1945) *Billet mrk. (1946) *Oktoberroser (1946) *Familien Swedenhielm (1947) *Tre år efter (1948) *Kristinus Bergman (1948) *Tante Tut fra Paris (1956) *Ingen tid til kærtegn (1957) *Tre må man være (1959) *Halløj i himmelsengen (1965) *Martha (1967) *Tjærehandleren (1971) *Olsen-bandens sidste bedrifter (1974) *En dag i oktober (1991) *Det forsømte forår (1993) *De grønne slagtere (2003) *Anja og Viktor - i medgang og modgang (2008) ==Lähteet== *Danskefilm.dk === Viitteet === ==Aiheesta muualla== * Luokka:Tanskalaiset näyttelijät Luokka:Vuonna 1924 syntyneet Luokka:Vuonna 2021 kuolleet
Vilhelm Thomsen

Vilhelm Ludvig Peter Thomsen (25. tammikuuta 1842 Kööpenhamina – 13. toukokuuta 1927 Kööpenhamina) oli tanskalainen kielitieteilijä. Hän oli Kööpenhaminan yliopiston vertailevan kielitieteen professori 1887–1912. Hän edisti kielitieteen kehitystä ja kehitti tutkimusmenetelmiä. Hän julkaisi suomalais-ugrilaisia kieliä käsitteleviä julkaisua, ja käsitteli niissä itämerensuomalaisissa kielissä tavattavia hyvin vanhoja germaanis- ja balttilais-peräisiä kieliaineksia, jotka ovat tulleet näihin kieliin jo kantasuomalaisena aikana. Hän esittää myös tärkeitä päätelmiä kantasuomalaisten asuinpaikoista ja sivistystasosta.Otavan Iso tietosanakirja, Otava 1966, osa 8, palsta 1362 Teoksessaan The Relations between Ancient Russia and Scandinavia and the Origin of the Russian State (1877, käännetty monille kielille) hän selvitti ongelman Venäjän valtakunnan perustajien kansallisuudesta. Thomsen analysoi tieteellisesti itämerensuomalaisten kielten balttilaisia lainasanoja ja asetti perustan balttilaisten ja suomalaisten kielten vertailevalle tutkimukselle (teos Beröringer mellem de finske og baltiske [litauisk-lettiske] Sprog vuodelta 1890). Maineikkain on hänen keksintönsä vuodelta 1893 muinaisturkkilaisten kivikirjoitusten selitykseksi. Hän esittää sen teoksessaan Inscriptions de l'Orkhon déchiffrées (1896). Muinaisturkkilaisuuden tutkimukseen kuuluu myös teos Turcica (1916). Hän toimi Tanskan tiedeseuran esimiehenä vuodesta 1909. Hän kävi Suomessa 1867 ja perehtyi jo silloin suomen kieleen. Thomsen asui kesällä 1867 Keuruulla Ison- Liukon talossa. Hän opiskeli suomen kieltä opettajanaan pääasiassa talon renki Ananias Rajamäki ja valmisti kesän aikana teoksensa Det magyariske sprog og dets stammeslægtskab (Unkarin kieli ja sen sukulaiset), jossa hän kuvasi tieteellisesti unkarin ja suomen sukulaisuutta.Keurulaisen talon sivistyshistoriaa, Aamulehti, 27.11.1938, nro 321, s. 22, Kansalliskirjaston digitaaliset aineistot Hänen tyttärensä Kristiane Nicoline Thomsenin puoliso oli E. N. Setälä.Kansallisbiografia viitattu 14.5.2013 ==Lähteet== == Aiheesta muualla == * Hannes Jukonen : Professori Vilhelm Thomsen suomenkieltä oppimassa, Aitta, 01.01.1929, nro 1, s. 30, Kansalliskirjaston digitaaliset aineistot Luokka:Tanskalaiset kielitieteilijät Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1842 syntyneet Luokka:Vuonna 1927 kuolleet
Dmitri Klokov

Dmitri Vjatšeslavovitš Klokov (, s. 18. helmikuuta 1983 Balašiha,Venäjän SFNT, Neuvostoliitto) on venäläinen entinen painonnostaja 105kg-sarjassa. Luokka:Venäläiset painonnostajat Luokka:Vuonna 1983 syntyneet Luokka:Elävät henkilöt
Maria-Emma Schul-Martin

Maria-Emma Schul-Martin (oik. Marija Emma Šūle, 5. huhtikuuta 1896 Dobele, Liivinmaa – 15. joulukuuta 1943 Auschwitz) oli 1920- ja 1930-luvuilla toiminut neuvostoliittolainen vakooja, joka pidätettiin 1933 Suomessa niin sanotun suuren vakoilujutun yhteydessä. == Elämä == Latvialaissyntyinen Marija Emma Šūle liittyi 1919 Venäjän kommunistisen puolueen jäseneksi ja vuonna 1920 hän siirtyi puna-armeijan tiedustelun palvelukseen. Hän työskenteli 1922–1923 Saksassa, Tšekkoslovakiassa, Itävallassa ja Romaniassa. Šūle toimi Neuvostoliiton Tšekkolovakian lähetystön konekirjoittajana ja salakirjoitusvirkailijana 1922–1923. Vuosina 1923–1926 hän toimi aviomiehensä Alfred Tyltynin (1897–1942) avustajana Pariisissa, jossa Tyltyn johti puna- armeijan tiedustelua Ranskassa. Tämä jälkeen Alfred Tyltyn ja Marija Emma Šūle työskentelivät yhdessä ensin Saksassa 1926–1927 ja sitten Yhdysvalloissa 1927–1930. Šūle palasi Moskovaan vuonna 1930 ja toimi sitten helmikuuhun 1931 saakka puna-armeijan tiedustelupalvelun päämajassa osastonjohtajana. Vuonna 1931 Šūle siirtyi Suomeen jossa hän alkoi johtaa noin 30 henkilön vahvuista tiedusteluryhmää. Hän esiintyi Suomessa varakkaana kanadanranskalaisena seurapiirirouvana nimeltä Mary-Louise Martin ja hän piti Helsingissä omaa salonkiaan Kaivopuistossa. Vakoojana toimiessaan Šūle käytti useita nimiä kuten Helene Holl, Olga Zeiler-Winter, Müller-Tiltin, Meerbach, Paquette, Stein ja Stone. Julkisuudessa hän tuli paljastuttuaan tunnetuksi nimellä Schul-Martin. Schul-Martin pidätettiin 1933 niin sanotun suuren vakoilujutun yhteydessä ja hovioikeus tuomitsi hänet 1934 kahdeksan vuoden vankeusrangaistukseen valtionpetoksen valmistelusta ja valtionsalaisuuksien paljastamisesta. Vakoilujutun yhteydessä tehtiin pidätyksiä myös Ranskassa ja Yhdysvalloissa. Pidätyksen jälkeen Schul-Martin sai Neuvostoliitossa Punaisen lipun kunniamerkin ansioistaan tiedustelijana. Marraskuussa 1942 Schul- Martinin luovutettiin Saksalle Valpon apulaisjohtajan Ville Pankon päätöksellä. Suomen Gestapolle tekemiä ihmisluovutuksia tutkineen Elina Sanan tietojen mukaan Schul-Martin olisi kuljetettu S/S Hohenhörn -laivalla Saksaan ja viety Auschwitzin keskitysleirille, jossa hänet olisi ammuttu. Auschwitzin kuolleiden luettelon mukaan Marija Schul murhattiin leirillä 15. joulukuuta 1943. == Lähteet == * * === Viitteet === == Aiheesta muualla == * Vakoilijatar "Mary-Louise" E. K:n suuri kaappaus, Suomen Kuvalehti, 04.11.1933, nro 45, s. 10, Kansalliskirjaston digitaaliset aineistot * Vakoojat kiinni! Pentikäisen pako paljasti muut vakoojakoplan jäsenet, Hakkapeliitta, 07.11.1933, nro 45, s. 9, Kansalliskirjaston digitaaliset aineistot * Örnulf Tigerstedt : Vastavakoilu iskee, Otava 1943 (Internet Archive), luku Suuri vakoilujuttu sivut 142-196 Luokka:Neuvostoliittolaiset vakoojat Luokka:Kadonneet henkilöt Luokka:Vuonna 1896 syntyneet Luokka:Vuonna 1943 kuolleet
New Performance Turku

New Performance Turku on vuodesta 2012 alkan vuosittain järjestetty kansainvälinen performanssi- ja esitystaiteen festivaali, joka järjestetään Turussa Varsinais-Suomessa. Festivaalin perusti Taiteen edistämiskeskuksen Lounais-Suomen toimipiste yhdessä Framil ry.:n Varsinais-Suomen esittävän taiteen verkoston kanssa. Festivaalin jatkumista varten perustettiin sitä nykyään järjestävä New Performance Turku ry. Festivaalin ohjelmistosta vastaavat Leena Kela ja Christopher Hewitt. == Tapahtumapaikat == Festivaalin tapahtumapaikat sijaitsevat Turun keskusta-alueella. Esityspaikkoja ovat olleet muun muassa nykytaidetila Kutomo, Titanik-galleria, Dynamo, Biologinen museo, TEHDAS Teatteri, Kirjakahvila, Galleria Berner, Vanhan Raatihuoneen Galleria, Wäinö Aaltosen museo, Tanssiteatteri Eri, Aurinkobaletti, Hamburger Börs Night Club, Bar Kuka, Kuvataidekeskus Manilla, Aboa Vetus & Ars Nova ja Turun pääkirjasto. == Esiintyjät == ===2012=== Ensimmäinen New Performance Turku -festivaali järjestettiin 3.–5. toukokuuta 2012. Festivaalilla esiintyivät muun muassa Gary Stevens (Yhdistynyt kuningaskunta), Kate McIntosh (Uusi-Seelanti/Belgia), Łukasz Jastrubczak (Puola), Lynn Lu (Singapore/Yhdistynyt kuningaskunta), Maija Hirvanen (Suomi), Oreet Ashery (Yhdistynyt kuningaskunta), Tero Nauha (Suomi) ja Wathiq Al-Ameri & Ali Al- Fatlawi (Irak/Sveitsi). ===2013=== Toisena vuonna tapahtuman ajankohdaksi muutettiin 13.–16. kesäkuuta. Esiintyjiä olivat muun muassa Eero Yli-Vakkuri (Suomi), Joshua Sofaer (Yhdistynyt kuningaskunta), Julie Andrée T. (Kanada), Kristina Junttila (Norja), Mimosa Pale (Suomi/Saksa), Nada Gambier/Action Scénique (Belgia), Oblivia (Suomi/Yhdistynyt kuningaskunta), Robin Deacon (Yhdistynyt kuningaskunta/Yhdysvallat) ja Tero Nauha (Suomi). ===2014=== Vuonna 2014 festivaali järjestettiin syksyllä. Aiempaa suurempi osa festivaalin esityksistä nähtiin kaupunkitilassa. Festivaalilla vierailivat Mark Harvey, val smith, Stephen Bain ja Nisha Madhan festivaalin vuoden teemamaasta Uudesta-Seelannista. Muita esiintyjiä olivat muun muassa White on White, Anaïs Héraud, Mac Ophélie sekä Essi Kausalainen. ===2015=== Vuoden 2015 festivaali järjestetään 28.9.–4.10. Esiintyjiä ovat muiden muassa Antti-Juhani Manninen, Joshua Sofaer, Annika Tudeer, Márcio Carvalho, Antti Laitinen, French & Mottershead, ieke Trinks, Ray Langenbach & David A.R. Ross ja edellisvuonnakin festivaaleilla vieraillut Anaïs Héraud. ==Lähteet== == Aiheesta muualla == * New Performance Turku -festivaalin sivut * New Performance Turku: Moniäänisyys performanssikritiikin välineenä Esitys-lehti. 31.1.2015. Luokka:Suomen kulttuuritapahtumat Luokka:Turun tapahtumat
Daniel af Thunberg

Daniel af Thunberg (1712–1788) oli ruotsalainen maa- ja vesirakentaja. Hänet aateloitiin 1776. Thunberg tuli vuonna 1747 rakennusmestariksi Suomenlinnan linnoitustöihin. Sen jälkeen hän johti Karlskronan telakan ja Trollhättanin kanavan rakentamista.Otavan Iso tietosanakirja, Otava 1966, osa 8, palsta 1370 Hän laati Elias Schwederin kanssa Vänerniltä Itämerelle johtavan Götan kanavan suunnitelman, jota Baltzar B. Platen sitten pitkälti noudatti.Baltzar B. Platen, Svenskt biografiskt lexikon ==Lähteet== Luokka:Ruotsalaiset insinöörit Luokka:Rakennusmestarit Luokka:Suomenlinna Luokka:Vuonna 1712 syntyneet Luokka:Vuonna 1788 kuolleet
Valmet 555

Valmet 555 on Valmetin eli Valtion metallitehtaiden valmistama traktori. Sen moottori on kolmisylinterinen nelitahtidieselmoottori. Tehoa vakiona Valmetissa on 72 hevosvoimaa. Valmet 555:tä valmistettiin vuosina 1990–1992. Lyhyen nokkansa ansiosta se on erinomainen etukuormaintraktori, tosin pienehkö hydraulipumppu asettaa omat rajoitteensa. == Historia == Valmet 555 sai alkunsa vuoden 1989 lopulla, kun esiteltiin uusi Power Plus -sarja, ja Valmet 455, joka oli Valmet 555 esikuvana. Moottorit olivat alle 100-hevosvoimaisia ja kolmisylinterisiä. Valmet 555 on 205-555 malliston suurin traktori. Valmet 555 ilmestyi kesällä 1990 malliston ”lippulaivaksi” keraamisellakin kytkimellä höystettynä. == Lähteet == * Valmet 205-555 Luokka:Valmetin traktorit
Gustav Wilhelm af Tibell

Gustav Wilhelm af Tibell (1772–1832) oli ruotsalainen sotilas, joka ylennettiin kenraaliluutnantiksi 1824. Hän osallistui vuosien 1788–1790 sotaan, oli insinööriupseeri ranskalaisten joukoissa Italiassa 1798–1803 ja palasi Ruotsiin 1808 armeijan ja laivaston vt. yliajutantiksi. Kustaa IV Aadolf hylkäsi hänen sodankäyntiehdotuksensa, jolloin hän erosi 1809. Vuonna 1811 hänestä tuli insinöörikunnan päällikkö, mutta hänet erotettiin 1812, kun häntä epäiltiin ranskalaismieliseksi. Hän sai kuitenkin hyvityksen 1814 ja liittyi jälleen armeijaan. Vuonna 1824 hänestä tuli sotakollegion presidentti.Otavan Iso tietosanakirja, Otava 1966, osa 8, palsta 1376 ==Lähteet== ==Kirjallisuutta == *Lars Tingsten, Gustaf Wilhelm af Tibell, 1924 Luokka:Ruotsalaiset upseerit Luokka:Vuonna 1772 syntyneet Luokka:Vuonna 1832 kuolleet
New York, New York (kappale)

New York, New York on John Kanderin säveltämä ja Fred Ebbin sanoittama musiikkikappale vuoden 1977 elokuvasta New York, New York. Kappaleen lauloi elokuvassa Liza Minnelli ja suursuosioon sen nosti Frank Sinatra vuoden 1980 levytyksellään. Kappale syntyi muiden New York, New York -elokuvaan tehtyjen laulujen jälkeen. Kander ja Ebb esittivät säveltämänsä kappaleet ohjaaja Martin Scorseselle ja elokuvan näyttelijöille, Liza Minnellille ja Robert De Nirolle. De Niron mielestä elokuva tarvitsi vahvemman nimikappaleen ja hän pyysi Kanderia ja Ebbiä yrittämään uudelleen, mikä suututti ja loukkasi kokenutta lauluntekijäkaksikkoa. He kuitenkin suostuivat tekemään uuden ehdotuksen nimikappaleeksi. Lopullisesta ”New York, New York” -kappaleesta tuli elokuvan menestynein laulu. Pormestari Edward I. Koch nimesi kappaleen New Yorkin viralliseksi tunnuslauluksi vuonna 1985. == Lähteet == Luokka:Vuoden 1977 kappaleet Luokka:Yhdysvaltalaiset popkappaleet Luokka:Tunnusmusiikki
Kalle Tolonen

Kalle Joeli (K. J.) Tolonen (8. lokakuuta 1899 Kajaani – 20. toukokuuta 1965 Helsinki) oli suomalainen insinööri ja TVH:n ylijohtaja. Hän oli koulutukseltaan diplomi-insinööri. Hän toimi ensin 1939–1961 TVH:n yli- insinöörinä ja tieosaston johtajana ja vuodesta 1961 ylijohtajana. ==Lähteet== Luokka:Suomalaiset insinöörit Luokka:Valtionlaitosten johtajat‎ Luokka:Vuonna 1899 syntyneet Luokka:Vuonna 1965 kuolleet
Karl Leonhard Tolonen

Karl (Kaarle, KaarloHanna Gaskin, Amerikansuomalaisten kirkolliset olot Vartija-lehdessä vuosina 1888–1910, pro gradu, Itä-Suomen yliopisto 2015, s, 7, 14, 20) Leon(h)ard Tolonen (29. lokakuuta 1845 KajaaniPeltola 1958, s. 259. – 6. huhtikuuta 1902 YhdysvallatKuolleiden luettelo. Merimiehen ystävä - Sjömansvännen 1882-1942 aanimeri.fi. Viitattu 27.6.2023) oli Afrikassa ja Yhdysvalloissa vaikuttanut suomalainen pappi ja lähetyssaarnaaja. Tolonen sai pappiskasvatuksensa Suomen lähetyskoulussa.S. Ilmonen, Amerikan suomalaisten sivistyshistoria II s. 38 (Internet Archive) Tolonen oli yksi ensimmäisistä suomalaisista lähetyssaarnaajista. Hän oli mukana joukossa, joka heinäkuussa 1870 saapui ensimmäisenä Ambomaan Omandongolle. Tolosen työkausi Ambomaalla jäi kuitenkin verrattain lyhyeksi, sillä se päättyi jo vuonna 1876. Vuonna 1888 Tolonen lähti Yhdysvaltoihin, jossa hän oli perustamassa Suomi-Synodia ja toimi sen esimiehenäOtavan Iso tietosanakirja, Otava 1966, osa 8, palsta 1499 1898–1902. Hän oli mukana myös Suomi-Opiston perustamisessaSuomi-Opisto 25-vuotisjulkaisu 1896–1921 s. 50. Tolonen toimitti ondongan kielelle Martti Lutherin vähän katekismuksen ja muutamia virsiä. Hän toimi 1876 kotimaahan palattuaan matkasaarnaajana ja muissa toimissa, mutta lähti 1888 papiksi Yhdysvaltoihin, jossa Ishpemingin ja kahden muun seurakunnan pappina. Hän toimi Suomi-synodin konsistorissa ja jonkin aikaa sen esimiehenä.Tolonen, Karl Leonard, Tietosanakirja. Osa 9, palsta 1666–1667. Tietosanakirja-osakeyhtiö 1917 Tolonen oli Suomen ensimmäisiä raittiustyöntekijöitä. ==Lähteet== * ===Viitteet=== Luokka:Suomen evankelis-luterilaisen kirkon papit Luokka:Suomen Lähetysseuran lähetystyöntekijät Luokka:Amerikansuomalaiset henkilöt Luokka:Vuonna 1845 syntyneet Luokka:Vuonna 1902 kuolleet
Martti Tolpo

Martti Tolpo (1749–1806) oli suomalainen kirkonrakentaja. Hän suunnitteli muun muassa Lopen kirkon, joka paloi 1856, Hausjärven kirkon (1789) ja Janakkalan ja Pyhäjärven (Ul., nyk. Karkkila) tapulit. Lisäksi hän uudisti ja laajensi Rengon keskiaikaista kivikirkkoa 1783 ja Kirkkonummen keskiaikaista kivikirkkoa 1797–1798.Otavan Iso tietosanakirja, Otava 1966, osa 8, palsta 1499 Merkittäviä kirkonrakentajia olivat myös hänen poikansa Axel Magnus Tolpo ja tämän poika Theodor Johannes Tolpo. Martti Tolpon suunnittelu- ja rakennustöitä: * Rengon keskiaikaisen kivikirkon uudistus ja laajennus (1783) * Hausjärven kirkon tapuli (1789) * Janakkalan kirkon tapuli (1784-1792) * Kirkkonummen keskiaikaisen kivikirkon uudistus ja laajennus (1797–1798) * Vesilahden kirkko (1802) * Karkkilan kirkon tapuli (1804) * Lopen kirkko (1806), palanut 1856 * Urjalan kirkko (1806) ==Lähteet== ==Aiheesta muualla== Luokka:Suomalaiset kirkonrakentajat Luokka:Vuonna 1749 syntyneet Luokka:Vuonna 1806 kuolleet
Axel Magnus Tolpo

Axel Magnus Tolpo (1782–1845) oli suomalainen kirkonrakentaja. Hänen isänsä oli tunnettu kirkonrakentaja Martti Tolpo, ja myös hänen poikansa Theodor Johannes Tolpo oli kirkonrakentaja.Otavan Iso tietosanakirja, Otava 1966, osa 8, palsta 1500 (art. Martti Tolpo) Axel Magnus Tolpo johti maailman suurimpana puukirkkona tunnetun Kerimäen kirkon rakennustöitä. Hänen äkillisen kuolemansa jälkeen työtä jatkoi hänen poikansa Theodor Johannes Tolpo. ==Lähteet== Luokka:Suomalaiset kirkonrakentajat Luokka:Vuonna 1782 syntyneet Luokka:Vuonna 1845 kuolleet
Liuskekaasu

Liuskekaasu on kalkki- ja liuskekiven huokosista porattavaa tavallista maakaasua. Liuskekaasua porataan vesisärötystekniikalla. Liuskekaasun hyödyntäminen on vasta aluillaan. Yhdysvalloista alkaneen liuskekaasubuumin uskotaan mullistavan koko maailman energiamarkkinat.Liuskekaasu mullistaa maailman energiamarkkinat MTV3 7.3.2013 ==Liuskekaasuvarat== Liuskekaasuvarojen määrä maailmassa on vielä osittain tuntematon, mutta tunnetut varat ovat yhteensä noin 325 biljoonaa kuutiometriä . Maailman suurimmat liuskekaasuvarannot on löydetty Kiinasta. Niiden hyödyntämisen aloittamisen uskotaan lisäävän Kiinan kansainvälistä kilpailukykyä tulevaisuudessa. Euroopan liuskekaasuvarantojen (etenkin Puolassa, Ranskassa ja Norjassa) ei katsota olevan hyödynnettävissä lähitulevaisuudessa. ==Hinta== Liuskekaasun hinta Yhdysvalloissa on noin neljännes maakaasun hinnasta Euroopassa. Tämä parantaa Yhdysvaltain kilpailukykyä energiaintensiivisillä tuotannonaloilla, kuten kemian-, metsä- ja metalliteollisuudessa. ==Ympäristö== Liuskekaasu on fossiilinen polttoaine, siinä missä normaali maakaasukin. Kuitenkin esimerkiksi Yhdysvallat on pystynyt vähentämään ensi kertaa ilmastopäästöjä siirtymällä kivihiilestä liuskekaasuun.. Liuskekaasun louhinnassa käytettävät kemikaalit saattavat kuitenkin saastuttaa pohjavesiä ja kaasukaivoista syntyy myös metaanipäästöjä . Luonnonsuojelujärjestö WWF kehottaa jättämään liuskekaasuvarannot käyttämättä EU:ssa, niiden kielteisten ympäristövaikutusten takia. ==Katso myös== * Vesisärötys * Liuskeöljy * Öljyliuske == Lähteet == == Aiheesta muualla == * Antti Kivimäki: Liuskekaasu sekoitti energiapelin . Ulkopolitiikka 4/2010. Luokka:Maakaasu Luokka:Seulonnan keskeiset artikkelit
Theodor Johannes Tolpo

Theodor Johannes Tolpo ( 15. syyskuuta 1822 Nummi – 25. maaliskuuta 1868 Liperi) oli suomalainen kirkonrakentaja. Hänen isänsä oli kirkonrakentaja Axel Magnus Tolpo, ja tämän isä Martti Tolpo oli myös kirkonrakentaja.Otavan Iso tietosanakirja, Otava 1966, osa 8, palsta 1500 (art. Martti Tolpo) Theodor Tolpo avioitui rääkkyläläisen Maria Hirvosen kanssa vuonna 1851. Pariskunta muutti asumaan Joensuuhun ja sieltä 1854 Liperiin, jonne he perustivat maatilan. He saivat kahdeksan tytärtä. == Ura == Ernst Lohrmannin suunnitteleman Rääkkylän kirkon rakentamista Tolpo johti 1849–1851. Uukuniemen kirkon hän uusi ja rakensi kirkon tapulin 1853. Seuraavana vuonna valmistui hänen johdollaan rakennettu ja Lohrmannin suunnittelema Ruokolahden kirkko. Axel Magnus Tolpo aloitti Kerimäen kirkon rakennustyöt vuonna 1844. Hän kuoli äkillisesti 1845 ja Theodor Tolpo saattoi kirkon rakennustyöt loppuun. Kirkko valmistui syksyllä 1847. === Kirkot === Theodor Tolpo toimi useiden kirkkojen rakennustyön johtajana ja johti myös muutaman kirkon korjaustöitä: ;Kirkonrakennustyöt * Kerimäen kirkko, Savonlinna, valmistui 1847 * Rääkkylän kirkko, Rääkkylä, 1851 * Ruokolahden kirkko, Ruokolahti, 1854 * Nurmeksen neljäs kirkko, Nurmes 1856. Tämä kirkko paloi 1891. * Liperin kirkko, Liperi, 1858 * Impilahden kirkko, Impilahti, 1862. Luovutettuun Karjalaan jäänyt kirkko on tuhoutunut. * Savonrannan kirkko, Savonlinna, 1863 * Juvan kirkko, Juva, 1863 * Sotkamon kirkko, Sotkamo, 1870. Tolpo kuoli kesken rakennustöiden vuonna 1868 ja kirkonrakentamisen saattoi loppuun Gustaf Tujulin, kauppias Joensuusta. ;Kirkkojen korjaukset * Joroisten kirkko, Joroinen, 1846 * Vihdin kirkko, Vihti, 1847. Vihdin kirkko paloi, jo toisen kerran, salamaniskusta vuonna 1846, jonka jälkeen kirkko korjattiin perusteellisesti. * Uukuniemen kirkko, Parikkala, 1853 * Sulkavan kirkko, Sulkava, 1853 * Parikkalan kirkko, Parikkala, 1860 * Rantasalmen kirkko, Rantasalmi, 1863. Puukirkko oli rakennettu 1740 (tai 1741), ja se purettiin uuden kirkon valmistuttua 1904. ;Kirkkojen ja tapuleiden suunnittelua Tolpo teki suunnitelmat Nurmeksen ja Savonrannan kirkkoihin, mutta näitä suunnitelmia ei toteutettu. Uukuniemen vuonna 1797 rakennettu kirkko korjattiin vuonna 1853 Tolpon tekemien suunnitelmien mukaan. Samana vuonna valmistui myös Uukuniemen kellotapuli, jonka Tolpo myös suunnitteli. Tolpo suunnitteli muitakin kellotapuleita, mutta niitä suunnitelmia ei toteutettu. ==Lähteet== Luokka:Suomalaiset kirkonrakentajat Luokka:Vuonna 1822 syntyneet Luokka:Vuonna 1868 kuolleet
Onni Tolvanen

Onni Edvard (Eetu) Tolvanen (28. maaliskuuta 1881 Oulu – 25. elokuuta 1943 Helsinki) oli suomalainen kansansivistyksen edistäjä. Tolvasen vanhemmat olivat kansakoulunopettaja, kasvatuslaitoksen johtaja Erik Edvard Tolvanen ja Elisabet Laitinen. Hän pääsi ylioppilaaksi Oulun lyseosta vuonna 1900 ja valmistui filosofian kandidaatiksi Helsingin yliopistosta 1906 sekä filosofian maisteriksi 1937. Tolvanen toimi Limingan kansanopiston johtajana 1907–1919 ja Kansanvalistusseuran sihteerinä 1921–1943 ja sen kirjeopiston KVSK-Opiston johtajana 1920–1943.Otavan Iso tietosanakirja, Otava 1966, osa 8, palsta 1503 Tolvanen oli naimisissa vuodesta 1907 pankkivirkailija Tyyra Emilia Nyqvistin kanssa.Ylioppilasmatrikkeli 1900-1902 ==Lähteet== Luokka:Suomen oppilaitosten rehtorit Luokka:Suomen sisällissodan valkoiset Luokka:Vuonna 1881 syntyneet Luokka:Vuonna 1943 kuolleet
Venesjärvi

Venesjärvi on noin 450 asukkaan maalaiskylä Kankaanpään alueella. Matkaa Kankaanpään kaupunkiin on 12 kilometriä ja Poriin 45 kilometriä. Kylä tunnetaan aktiivisesta kyläyhdistystoiminnasta, ja kylä on voittanut Satakylät ry:n jakaman vuoden 2008 maakuntakylä -palkinnon. Kylän järven, Venesjärven ympäristöstä löytyy lukuisia kesäasuntoja. Kylällä toimii alakoulu, päiväkoti, esikoulu ja iltapäiväkerho. Järven rannassa on kaupungin uimaranta ja venelaituri. Kylän keskustan alue on osayleiskaavassa, johon on kaavoitettu uusiakin tonttialueita. Kylässä on jätevedenpuhdistamo sekä kaupungin vesiverkosto. ==Venesjärven koulu== Venesjärvelle perustettiin kansakoulu jo vuonna 1898. Koulurakennuksia on ollut monia, mutta nykyinen kyläkoulu on rakennettu vuonna 1955. Koulun lopettamisesta on keskusteltu monesti, mutta se on saanut jatkaa. Uuden koulun rakentamista on myös mietitty, mutta todennäköisesti se korjataan. Koululla on kolme varsinaista opettajaa. ==Yritykset ja palvelut== Venesjärvellä on erilaisia yrityksiä: *Lähteenmäen kyläkauppa ja posti *Meggala Oy (viinitila) *Kilita Oy (siivousyritys) *Parturi-kampaamo Nina *Beveg Oy *Kankaanpään Tilausajo Oy *Printvisio sekä monia muita yrityksiä. Lähde: ==Lähteet== == Aiheesta muualla == * Venesjärven kotisivut * Venesjärven rantalava Luokka:Kankaanpään kylät Luokka:Satakunnan vuoden kylät Luokka:Satakunnan maakunnan entiset taajamat